صوبہ البیضا میں یمنی فوج کی کارروائی، کرائے کے متعدد فوجیوں کی ہلاکت

یمنی فوج اور عوامی رضاکار فورس کے جوانوں نے صوبہ البیضا میں سعودی فوجی اتحاد میں شامل درجنوں کرائے کے فوجیوں کو موت کے گھاٹ اتار دیا۔

خبر کا کوڈ: 3378

تاریخ: 08 January 2019 - 22:39

مقدس دفاع نیوز ایجنسی کی رپورٹ کے مطابق، صنعا میں دفاعی ذرائع نے بتایا ہے کہ البیضا کے علاقے قانیہ کے قریب سعودی فوجی اتحاد میں شامل کرائے کے فوجیوں کے ایک قافلے کو ریموٹ کنٹرول بارودی سرنگ سے نشانہ بنایا گیا۔

اس حملے میں درجنوں کرائے کے فوجی ہلاک اور زخمی ہو گئے اور قانیہ سیکٹر کی جانب سے ان کی پیشقدمی کی کوشش بھی ناکام ہو گئی۔

صوبہ ابین سے ملنے کی خبروں کے مطابق یمنی فوج کے حملے میں سعودی اتحاد میں دو کرائے کے فوجی ہلاک اور دس دیگر زخمی ہوئے۔

یمنی فوج اور عوامی رضاکاروں نے صوبہ الجوف کے خب اور شعف سیکٹروں پر بھی سعودی اتحاد کے حملوں کو بری طرح ناکام بنا دیا۔

پیغام کا اختتام/